CELEX: 62009CA0282
Language: hu
Date: 2010-03-18 00:00:00
Title: C-282/09. P. sz. ügy: A Bíróság (ötödik tanács) 2010. március 18-i végzése — Caisse fédérale du Crédit mutuel Centre Est Europe (CFCMCEEE) kontra Belső Piaci Harmonizációs Hivatal (védjegyek és formatervezési minták) (OHIM) (Fellebbezés — Az eljárási szabályzat 119. cikke — Közösségi védjegy — 40/94/EK rendelet — A 7. cikk (1) bekezdésének b) és c) pontja — A lajstromozás megtagadása — A lajstromozás iránti kérelemben szereplő áruk és szolgáltatások tekintetében történő átfogó értékelés — Homogén csoportokat alkotó áruk és szolgáltatások — Részben nyilvánvalóan megalapozatlan, részben nyilvánvalóan elfogadhatatlan fellebbezés)

5.6.2010   
            
            
               HU
            
            
               Az Európai Unió Hivatalos Lapja
            
            
               C 148/11
            
         A Bíróság (ötödik tanács) 2010. március 18-i végzése — Caisse fédérale du Crédit mutuel Centre Est Europe (CFCMCEEE) kontra Belső Piaci Harmonizációs Hivatal (védjegyek és formatervezési minták) (OHIM)
   (C-282/09. P. sz. ügy) (1)
   
   (Fellebbezés - Az eljárási szabályzat 119. cikke - Közösségi védjegy - 40/94/EK rendelet - A 7. cikk (1) bekezdésének b) és c) pontja - A lajstromozás megtagadása - A lajstromozás iránti kérelemben szereplő áruk és szolgáltatások tekintetében történő átfogó értékelés - Homogén csoportokat alkotó áruk és szolgáltatások - Részben nyilvánvalóan megalapozatlan, részben nyilvánvalóan elfogadhatatlan fellebbezés)
   2010/C 148/17
   Az eljárás nyelve: francia
   
      Felek
   
   
      Felperes: Caisse fédérale du Crédit mutuel Centre Est Europe (CFCMCEEE) (képviselők: P. Greffe és L. Paudrat ügyvédek)
   
      Másik fél az eljárásban: Belső Piaci Harmonizációs Hivatal (védjegyek és formatervezési minták) (OHIM) (képviselő: A. Folliard-Monguiral meghatalmazott)
   
      Tárgy
   
   Az Elsőfokú Bíróság (harmadik tanács) T-405/07. és T-406/07. sz CFCMCEE kontra OHIM egyesített ügyekben 2009. május 20-én hozott azon ítélete elleni fellebbezés, amellyel az utóbbi elutasította a felperes által az OHIM első fellebbezési tanácsa 2007. július 10-i és szeptember 12-i azon határozatai elleni benyújtott kereseteket, amelyek elutasították az elbírálónak a „PAYWEB CARD” és a „P@YWEB CARD” szóvédjegyeknek a védjegyekkel ellátható termékek és szolgáltatások nemzetközi osztályozására vonatkozó, felülvizsgált és módosított, 1957. június 15-i Nizzai Megállapodás szerinti 9., 36. és 38. osztályba tartozó áruk és szolgáltatások vonatkozásában történő lajstromozását megtagadó határozatával szemben benyújtott fellebbezést — A közösségi védjegyről szóló, 1993. december 20-i 40/94/EK tanácsi rendelet 7. cikke (1) bekezdése (b) pontjának és 73. cikkének megsértése — Az említett rendelet 7. cikkének (1) bekezdésében szereplő minden egyes lajstromozást kizáró ok elkülönített vizsgálatának szükségessége — A lajstromozás megtagadásának a lajstromozási kérelemben szereplő valamennyi árura és szolgáltatásra tekintettel történő indokolásának követelménye — Homogén csoportokat alkotó áruk és szolgáltatások
   
      Rendelkező rész
   
   
               1.
            
            
               A Bíróság a fellebbezést elutasítja.
            
         
               2.
            
            
               A Bíróság a Caisse fédérale du Crédit mutuel Centre Est Europe-ot (CFCMCEEE) kötelezi a költségek viselésére.
            
         
      (1)  HL C 233., 2009.9.26.